У складу са члановима 132. и 133. Закона о стечају (Службени гласник Републике Србије брoj 104/09)

и Националним стандардом број 5, о начину и поступку уновчења имовине стечајног дужника а на основу

решења стечајног судије Привредног суда у Новом Саду о проглашењу банкротства од 28.02.2012.године, у

предмету 1.Ст.1129/2011 стечајни управник стечајног дужника:

**БЕТОН ГРАДЊА ДОО у стечају из Новог Сада, Футошка бр.2**

**ОГЛАШАВА**

**продају непокретне имовине стечајног дужника**

**методом јавног прикупљања понуда**

Предмет продаје је непокретна имовина стечајног дужника као **ЦЕЛИНА** коју чини:

1. Пословни простор (локал) број 7, површине 77,36 m2, у Новом Саду, у улици Жике

Поповића број 2а, саграђен на парцели број 10358/1 К.О. Нови Сад I, уписан у лист

непокретности број 19866

Процењена вредност износи 14.768.582,00 динара

2. Двособан стан површине 40,67 м2, на петом спрату стамбено-пословног објекта

По+Пр+5, у улици Футошка број 2, у Новом Саду, саграђен на парцели број 10262/2

К.О. Нови Сад I

Процењена вредност износи 6.846.500,00 динара

3. Право надоградње стамбено-пословног објекта П+3+Пк, у улици Футошка број 2, у

Новом Саду, на парцели бр. 10262/2 К.О. Нови Сад I

Процењена вредност износи 2.773.400,00 динара

**Процењена вредност (1+2+3)** износи **: 24.388.482,00 динара**

**Депозит** износи **20% од процењене вредности : 4.877.696,00 динара**

**Процењенa вредност ниje минимално прихватљивa вредност, нити je на ма који други начин обавезујућa или опредељујућa за понуђача приликом одређивања висине понуде.**

**Крајњи рок** за достављање понуда је **03.07.2017. године (понедељак)** **до 12:00** **часова**, на адресу 21131 Петроварадин, ул. Прерадовићева бр.40.

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **20.000,00 динара.** Профактура се може преузети сваког радног дана у периоду од 8оо до 13оо часова путем тел./факса број (021) 6431-851 или моб. тел 063 569 348.
2. **уплате депозит** на текући рачун стечајног дужника **број 330-15006849-55 код CREDIT AGRICOLE SRBIJA AD Нови Сад** , најкасније **5 дана** пре одржавања продаје (рок за уплату депозита је **27.06.2017. године**) или положе неопозиву првокласну банкарску гаранцију наплативу на први позив, најкасније **5 дана** пре одржавања продаје (рок за уплату депозита је **27.06.2017. године**). Банкарска гаранција мора имати **рок важења до 03.08.2017. године.** У случају да на продаји методом јавног прикупљања понуда победи Купац који је депозит обезбедио банкарском гаранцијом, исти мора измирити износ депозита у року од **48 сати** од дана одржавања продаје, а пре потписивања купопродајног уговора, након чега ће му бити враћена гаранција
3. потпишу изјаву о губитку права на враћање депозита. Изјава чини саставни део продајне документације.

Прихватају се искључиво запечаћене понуде са назнаком ''Понуда'' на коверти и назнаком да се понуда односи на продају непокретне имовине стечајног дужника као целине „БЕТОН ГРАДЊА“ ДОО у стечају Нови Сад.

**Запечаћена понуда треба да садржи:**

- пријаву за учешће на јавном прикупљању понуда;

- понуду, уз навођење јасно одређеног износа на који понуда гласи;

- доказ о уплати депозита или банкарску гаранцију;

- потписану изјаву о губитку права на повраћај депозита;

- оверену фотокопију овлашћења за заступање на јавном отварању писмених понуда, ако отварању

присуствује овлашћени представник.

Непотпуне понуде неће се узимати у разматрање.

**Јавно отварање понуда одржаће се дана 03.07.2017. године (понедељак)** **у 12:15** **часова** у канцеларији стечајног управника: **21131 Петроварадин, ул. Прерадовићева број 40** у присуству комисије формиране одлуком стечајног управника и уз присуство представника свих понуђача. Позивају се и чланови Одбора поверилаца да присуствују отварању понуда.

Стечајни управник отвара понуде тако што:

1. чита правила отварања писмених понуда,
2. отвара писмене понуде,
3. уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту
4. одржава ред на јавном отварању понуда,
5. потписује записник.

У складу са ''Националним стандардом о начину и поступку уновчавања имовине стечајног дужника - Национални стандард бр.5'' **стечајни управник је дужан да, ако највиша достављена понуда износи мање од 50% процењене вредности, пре прихватања такве понуде затражи сагласност Oдбора поверилаца.**

Стечајни управник ће свим понуђачима који су поднели понуде послати обавештење о проглашеном најуспешнијем понуђачу у року предвиђеном Националним стандардом бр. 5. Купопродајни уговор се потписује у року од **3 радна дана од дана проглашења најуспешнијег понуђача**, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од 8 радних дана од дана потписивања купопродајног уговора. Тек након уплате купопродајне цене од стране купца и након добијања потврде од стране стечајног дужника о извршеној уплати у целости, исти стиче право на предају имовине у посед.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин, губи право на повраћај депозита.

Стечајни управник ће без одлагања вратити положени депозит сваком понуђачу чија понуда буде одбијена у року од 8 радних дана од дана проглашења најуспешнијег понуђача.

Имовина се купује у виђеном стању.

Заинтересованим понуђачима биће омогућено разгледање предмета продаје, сваког радног дана почев од датума објаве огласа а најкасније 1 дан пре рока за достављање понуда, у времену од 10 до 12 часова.

Порези и трошкови се додају на постигнуту купопродајну цену и падају на терет купца.

Оглас је објављен на огласној табли Привредног суда у Новом Саду

Oвлашћено лице: стечајни управник **Мирјана Кићановић**, контакт телефон: **063/569-348 и 021/6432-800.**